Kumika lingvo

La Kumika Lingvo (ankaŭ Qumuq, Kumuk, Kumuklar, kaj Kumyki) (Кумык) estas Tjurka lingvo, parolata de ĉirkaŭ 200 mil parolantoj (la Kumikoj) en la respubliko Dagestano de la Rusa Federacio.

La Kumikan oni skribadis per la Araba skribsistemo ĝis 1928, la Latina skribsistemo uziĝis dum 1928-1938, kaj la Cirila ekde tiam.

Ĝin jam forte influis la Azera kaj la Dargva, kaj ankaŭ la Rusa dum la ĵus pasinta jarcento.

 Eldonado kaj literaturo 
Yırçı Qazaq (pron. Jirĉi Kazak) (naskiĝinta en 1839) kutime konsideratas fondinto de la Kumika literaturo.

La unuaj regulaj gazetoj kaj revuoj aperis en 1917-18. Aktuale, la gazeto Ёлдаш ([joldAŝ], Kunulo, rektasence "kuniranto", "iranta la saman vojon"), la posteulo de la Sovet-eraa Ленин ёлу ([lenin jolU], Vojo de Lenin) presas ĉirkaŭ 5 000 ekzemplerojn 3 foje ĉiusemajne.

 Literaturo 
 Saodat Doniyorova kaj Toshtemirov Qahramonil. Parlons Koumyk. Parizo: Harmattan, 2004. ISBN 2-7475-6447-9.

 Vidu ankaŭ 
 Latinliterigo en Sovetunio

Kategorio:Lingvoj de Rusio
Kategorio:Tjurka lingvaro
Kategorio:Lingvoj de Dagestano